open-index/open-wikipedia-markdown huggingface dataset:
মাইকেল কিটন

**মাইকেল কিটন** ( নামে পরিচিত **মাইকেল জন ডগলাস** (; জন্ম: ৫ সেপ্টেম্বর ১৯৫১) হলেন একজন মার্কিন অভিনেতা, প্রযোজক ও পরিচালক। তিনি সিবিএস চ্যানেলের সিটকম *অল্‌স ফেয়ার* ও *দ্য ম্যারি টাইলার মুর আওয়ার* এবং হাস্যরসাত্মক চলচ্চিত্র *নাইট শিফট* (১৯৮২), *মিস্টার মম* (১৯৮৩), *জনি ডেঞ্জারাসলি* ১৯৮৪) ও *বিটলজুস* (১৯৮৮)-এ অভিনয় করে পরিচিতি অর্জন করেন। তিনি টিম বার্টনের নাট্যধর্মী সুপারহিরো চলচ্চিত্র *[[ব্যাটম্যান (১৯৮৯-এর চলচ্চিত্র)|ব্যাটম্যান]]* (১৯৮৯) ও *[[ব্যাটম্যান রিটার্নস]]* (১৯৯২)-এ নাম ভূমিকায় অভিনয় করে সমাদৃত হন। এছাড়া তিনি মার্ভেল সিনেম্যাটিক ইউনিভার্সের সুপারহিরো চলচ্চিত্র *[[স্পাইডার-ম্যান: হোমকামিং]]* (২০১৭) ও আসন্ন চলচ্চিত্র *[[স্পাইডার-ম্যান: ফার ফ্রম হোম]]* (২০১৯)-এ ভালচার চরিত্রে অভিনয় করেছেন।

কিটন *লাইভ ফ্রম বাগদাদ* (২০০২) চলচ্চিত্রে অভিনয়ের জন্য তিনি সেরা মিনি ধারাবাহিক বা টিভি চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং *দ্য কোম্পানি* (২০০৭) চলচ্চিত্রে অভিনয় করে স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৪ সালের *[[বার্ডম্যান (চলচ্চিত্র)|বার্ডম্যান অর (দ্য আনেক্সপেক্টেড ভার্চু অব ইগনোরেন্স)]]* চলচ্চিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার, ও শ্রেষ্ঠ অভিনেতা ও শ্রেষ্ঠ হাস্যরসাত্মক অভিনেতা বিভাগে ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন।

২০১৬ সালে তিনি ফ্রান্সের অর্ডার অব আর্টস অ্যান্ড লেটার্সের অফিসার উপাধিতে ভূষিত হন। তিনি কার্নেগি মেলন বিশ্ববিদ্যালয়ের একজন ভিজিটিং স্কলার।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:কেন্ট স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পেন্সিলভেনিয়ার অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
হাবড়া বিধানসভা কেন্দ্র

**হাবড়া  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১০০ নং হাবড়া বিধানসভা কেন্দ্রটি হাবড়া পৌরসভা এবং কুমড়া, পৃথিবা, রাউতারা এবং মসলন্দপুর-২ গ্রাম পঞ্চায়ে গুলি  হাবড়া-১ সমষ্টি উন্নয়ন ব্লক এর অন্তর্গত।

হাবড়া বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের জ্যোতিপ্রিয় মল্লিক তার নিকটবর্তী প্রতিদ্বন্দ্বী সিপিআই (এম) -এর প্রনব ভট্টাচার্যকে পরাজিত করেন।

 

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর পি কে ভট্টাচার্য হাবড়া কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের তপতী দত্তকে পরাজিত করেন। ২০০১ সালে কংগ্রেসের তপতী দত্ত সিপিআই (এম) এর অমিতাভ নন্দীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
১৯৯৬ সালে সিপিআই (এম) -এর বারেন বসু তার নিকটবর্তী প্রতিদ্বন্দ্বী কংগ্রেসের আব্দুল হামিদ মন্ডলকে পরাজিত করেন। ১৯৯১ সালে এবং ১৯৮৭ সালে সিপিআই (এম) -এর কমল সেনগুপ্ত (বোস) কংগ্রেসের বিমান দত্তকে পরাজিত করেন। ১৯৮২ সালে সিপিআই (এম) -এর নিরোদ রায় চৌধুরী কংগ্রেসের বিমান দত্তকে পরাজিত করেন। ১৯৭৭ সালে সিপিআই (এম) -এর নিরোদ রায় চৌধুরী তার নিকটতম প্রতিদ্বন্দ্বী কংগ্রেসের কৃষ্ণপদ চট্টোপাধ্যায়কে পরাজিত করেন।

### ১৯৫১-১৯৭২
১৯৭২, ১৯৭১ এবং ১৯৬৯ সালে কংগ্রেসের তরুণ কান্তি ঘোষ জয়ী হন। 
১৯৬৭ সালে বাংলা কংগ্রেসের জে.পি.মুখিজী জয়ী হন। ১৯৬২, ১৯৫৭ এবং ১৯৫১ সালে স্বাধীন ভারতের প্রথম নির্বাচন, কান্তি ঘোষ জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
আদেল মাহমুদ

**আদেল মাহমুদ** (২৪ আগস্ট ১৯৪১ – ১১ জুন ২০১৮) একজন মিশরীয় বংশোদ্ভূত আমেরিকান চিকিৎসক ও সংক্রামক রোগের একজন বিশেষজ্ঞ। মার্ক ভ্যাক্সিনের সভাপতি থাকা অবস্থায় তিনি গারডাসিল এইচপিভি টিকা ও রটোভাইরাস টিকার উন্নতি ঘটান। সেখান থেকে অবসর নেয়ার পর তিনি , প্রিন্সটন বিশ্ববিদ্যালয়ের অধ্যক্ষ হন

## জীবনী
মাহমুদ জন্মগ্রহণ করেন ২৪ আগস্ট, ১৯৪১ এ কায়রো, মিশরে। তার বাবা আব্দেল ফাত্তাহ মাহমুদ কৃষিবিদ ছিলেন। আদেলের ১০ বছর বয়সে তিনি নিউমোনিয়াতে মারা যান। আদেল পেনিসিলিন ঔষুধ কিনতে পাঠানো হয়; কিন্তু সে আসতে আসতে তার পিতা মারা যান। যা আদেলকে প্রভাবিত করেছিল। মাহমুদ , কায়রো বিশ্ববিদ্যালয় থেকে ১৯৬৩ সালে স্নাতক অর্জন করেন। তার মা ফাতিহা ওসমান মেডিকেল স্কুলে পড়ার সুযোগ পেলেও ফাতিহার ভাই নিষেধ করেছিলেন। কারণ তিনি মনে করেছিলেন নারীর চিকিৎসক হওয়া উচিত নয়।

বিশ্ববিদ্যালয়ের ছাত্র থাকাকালীন মাহমুদ সক্রিয়ভাবে রাজনীতি অংশগ্রহণ করেছিলেন। তিনি জামাল আবদেল নাসের এর রাজনীতিতে অংশগ্রহণ করেছিলেন। পরবর্তীতে রাজনৈতিক পরিবেশ পরিবর্তন হলে তিনি পড়াশুনার জন্য যুক্তরাজ্য স্থানান্তরিত হন। তিনি ১৯৭১ সালে লন্ডন স্কুল অব হাইজিন থেকে পিএইচডি অর্জন করেন। ১৯৭৩ সালে তিনি অভিবাসী হিসেবে মার্কিন যুক্তরাষ্ট্রে আসেন ও পোস্ট ডক্টোরাল গবেষক হিসেবে ক্লিভল্যান্ডের কেস ওয়েস্টার্ন রিজার্ভ বিশ্ববিদ্যালয়ের যোগদান করেন। পরবর্তীতে ১৯৮৭ সালে মেডিসিন বিভাগের প্রধান হন।

১৯৮৮ সালে মার্ক অ্যান্ড কোং. মাহমুদকে ভ্যাকসিন বিভাগের সভাপতি হিসেবে নিযুক্ত করেন। পদে নিযুক্ত থাকা অবস্থায় তিনি এইচপিভি টিকা ও রোটাভাইরাস টিকার প্রভূত উন্নয়ন করেন। এর পূর্বে প্রচুর সংখ্যক শিশু ডায়রিয়াজনিত রোগে মারা যেত। রোটাভাইরাস টিকার উন্নয়ন এই মৃত্যুহার উল্লেখযোগ্য হারে হ্রাস করে। তিনিই প্রথম এসভ টিকাকে সফলভাবে বাজারে এনে বিক্রির ব্যবস্থা করেন।

মার্ক থেকে ২০০৬ সালে অবসর নেয়ার পর মাহমুদ ২০০৭ এ প্রিন্সটন বিশ্ববিদ্যালয় এর উড্রো উইলসন স্কুল অব পাবলিক অ্যান্ড ইন্টারন্যাশনাল অ্যাফেয়ার্স এর নীতি বিশ্লেষক এর ভূমিকা পালন করেন ও ২০১১ সালে প্রিন্সটন এর আণবিক জীববিজ্ঞান বিভাগের অধ্যাপক হন।

১১ জুন, ২০১৮ তে মাহমুদ নিউ ইয়র্ক শহরের মাউন্ট সিনাই সেন্ট হাসপাতালে মস্তিষ্কের রক্তক্ষরণ এর কারণে মারা যান। মৃত্যুকালে তার বয়স হয়েছিল ৭৬ বছর। তার মৃত্যুতে মাইক্রোসফট প্রতিষ্ঠাতা বিল গেটস তার টুইটার অ্যাকাউন্টে শোকবার্তা দেন। তিনি বলেন, "বলার অপেক্ষা রাখে না, আমাদের সময়ের অন্যতম সেরা ভ্যাকসিন নির্মাতাকে বিশ্ব হারিয়েছে। ড. আদিল মাহমুদ এর ভ্যাকসিন অগণিত শিশুর জীবন রক্ষা করেছে।"

## পরিবার
মাহমুদের সাথে ড. স্যলী হুডারের ১৯৭৬ সালে সাক্ষাৎ হয়। স্যালো নিজেও একজন সংক্রামক রোগ বিশেষজ্ঞ। তারা উভয়েই ১৯৯৩ সালে বিবাহবন্ধনে আবদ্ধ হন। তারা জ্যায় থ্রন্টন নামে একজন পুত্রকে দত্তক নেন। 

মাহমুদের অলফ্যাত আব্দেল ফাত্তাহ নামে একজন বোন ও মাহমুদ আব্দেল ফাত্তাহ নামে একজন ভাই ছিল। তারা দুজনেই চিকিৎসক। 

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের শিক্ষক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:কায়রোর ব্যক্তি
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
ফিলিস্তিনে পতিতাবৃত্তি

**ফিলিস্তিনে পতিতাবৃত্তি **আইনত অবৈধ। রামাল্লায় কিছু পতিতা আছে। তবে তাদের পেশাগত জীবনে দীর্ঘমেয়াদী বিরতি প্রায়ই দেখা যায়। বিবাহপূর্ব যৌনকর্ম এই অঞ্চলে নিষিদ্ধ হিসেবে দেখা হয়। জাতিসংঘের ডেভলপিং ফান্ড ফর উইমেনসহ আরো কিছু সংস্থার প্রতিবেদন অন্যযায়ী সাম্প্রতিক সময়ে পতিতাবৃত্তিতে মহিলাদের সংখ্যা ক্রমেই বেড়ে চলেছে। মূলত দারিদ্র্য ও চলমান সহিংসতার জন্য তারা পতিতাবৃত্তিকে পেশা হিসেবে বেছে নিচ্ছে।

## ইতিহাস
উসমানীয় সাম্রাজ্যের অধীনে থাকার সময় এই অঞ্চলে পতিতাবৃত্তির জন্য কোন আইন ছিলো না।

প্রথম বিশ্বযুদ্ধের পর ফিলিস্তিন ব্রিটিশদের অধীনে  আসে। তারপর ব্রিটিশ পতিতাবৃত্তির আইনের মত একই আইন ফিলিস্তিনে চালু হয়।

প্রমাণ আছে যে, দ্বিতীয় বিশ্বযুদ্ধ চলাকালে সামরিক কর্তৃপক্ষ সৈন্যদের জন্য পতিতালয় খুলেছিলো। ডাক্তারি পরীক্ষাসহ সেখানে পতিতাদের রাখা হতো সৈনিকদের মনোরঞ্জনের জন্য।

## আরও দেখুন

*ভুটানে পতিতাবৃত্তি
*বাহরাইনে পতিতাবৃত্তি
*কাতারে পতিতাবৃত্তি
*ইসরায়েলে পতিতাবৃত্তি
*বাংলাদেশে পর্নোগ্রাফি
*তুরস্কে পর্নোগ্রাফি
*বাংলাদেশে পতিতাবৃত্তি

## তথ্যসূত্র

বিষয়শ্রেণী:দেশ অনুযায়ী পতিতাবৃত্তি
পতিতাবৃত্তি
জান্নাত (২০১৮-এর চলচ্চিত্র)

***জান্নাত*** হল ২০১৮ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটি পরিচালনা করেছেন মোস্তাফিজুর রহমান মানিক। ছবিটি প্রযোজনা করেছে এস. এস. মাল্টিমিডিয়া। ছবিটির কাহিনী, সংলাপ ও চিত্রনাট্য লিখেছেন সুদীপ্ত সাঈদ খান। এতে শ্রেষ্ঠাংশে অভিনয় করেছেন সাইমন সাদিক, মাহিয়া মাহী, মিশা সওদাগর ও আলীরাজ।

## কুশীলব
* সায়মন সাদিক - আসলাম / ইফতেখার
* মাহিয়া মাহি - জান্নাত
* মিশা সওদাগর - পীর
* আলীরাজ - নূর মোহাম্মদ
* শিমুল খান
* চিকন আলী
* মারুফ আকিব

## পুরস্কার

## তথ্যসূত্র

## বহিঃসংযোগ

* 
* 

বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:মোস্তাফিজুর রহমান মানিক পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বেলকুচি সরকারি কলেজ

**বেলকুচি কলেজ** বাংলাদেশের বেলকুচি উপজেলার সিরাজগঞ্জ জেলায়  অবস্থিত একটি সরকারি কলেজ। এই কলেজটি "বেলকুচি ডিগ্রী কলেজ" নামে পরিচিত। 

## ইতিহাস
স্থানীয় আবু কোরাইশী খাঁন বেলকুচি ডিগ্রি কলেজটি স্থানীয়দের সহযোগীতায় ১৯৭০ সালে মুকুন্দগাঁতী মৌজায় কলেজটি প্রতিষ্ঠিত করেন। ১৯৭০ সালের ৫ মে তৎকালীন পাবনা জেলার জেলা প্রশাসক শামসুদ্দীন আহম্মেদ কলেজের ভিত্তিপ্রস্তর স্থাপন করেন। কলেজটি ১৯৭০ সালে উচ্চমাধ্যমিক কলেজ হিসেবে যাত্রা শুরু করে। ১৯৭২ সালে কলেজটিতে বি.এ. ও বি.কম. কোর্স চালু করা হয়। ১৯৮৬ সালে বি.এস.সি.  কোর্স চালুর মাধ্যমে কলেজটি পূর্ণাঙ্গ ডিগ্রি কলেজ হিসেবে স্বীকৃতি লাভ করে।

পরবর্তীতে ২০১০-২০১১ ইং শিক্ষাবর্ষ থেকে রাষ্ট্রবিজ্ঞান, হিসাববিজ্ঞান ব্যবস্থাপনা অনার্স কোর্স খোলার মাধ্যমে কলেজটি অনার্স কলেজ হিসেবে গৌরবের আসনে আসীন হয়। 

## বিভাগ সুমহ

**উচ্চ মাধ্যমিক পর্যায়ে**
* বিজ্ঞান
* মানবিক
* ব্যবসায় শিক্ষা

**ডিগ্রি পর্যায়ে**
* বি.এ., 
* বি.এস.এস., 
* বি.বি.এস., 
* বি.এস.সি, 
* রাষ্ট্রবিজ্ঞান (অনার্স), 
* হিসাববিজ্ঞান (অনার্স), 
* ব্যবস্থাপনা(অনার্স)

## অর্জন
প্রতিষ্ঠান ১৯৯৬ সালে জেলার শ্রেষ্ঠ শিক্ষাপ্রতিষ্ঠান হিসেবে নির্বাচিত হয়।

## ছাত্র-ছাত্রীর সংখ্যা

**উচ্চমাধ্যমিক**
* ১ম বর্ষ 	৭৮২,	
* ২য় বর্ষ 	৭৪৬,
 	 	 	 
**ডিগ্রি (পাস)**
* ১ম বর্ষ 	৩২১,	
* ২য় বর্ষ 	৪২১,
* ৩য় বর্ষ 	৬৩৫,
 
**স্নাতক (সম্মান)**
* ১ম বর্ষ 	২০০,
* ২য় বর্ষ 	১৯০,
* ৩য় বর্ষ 	১৮০,
* ৪র্থ বর্ষ 	১৭৮,

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
রাকেল ওয়েলচ

থাম্ব|241x241পিক্সেল|৩৯ তম এমি অ্যাওয়ার্ডস অনুষ্ঠানে ওয়েলচ (সেপ্টেম্বর, ১৯৮৭)
**রাকেল ওয়েলচ** (; জন্ম: **জো রাকেল তেজাদা** ৫ সেপ্টেম্বর ১৯৪০ – মৃত্যু ১৫ ফেব্রুয়ারি ২০২৩) ছিলেন একজন মার্কিন অভিনেত্রী ও গায়িকা। তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হওয়ার পর *ফ্যান্ট্যাস্টিক ভয়েজ* (১৯৬৬) চলচ্চিত্রে অভিনয়ের মাধ্যমে পরিচিতি অর্জন করেন। ফক্স তাকে ধারে একটি ব্রিটিশ স্টুডিওকে প্রদান করে, তিনি তাদের *ওয়ান মিলিয়ন ইয়ার্স বি.সি.* (১৯৬৬) ছবিতে অভিনয় করেন। ছবিটিতে তার মাত্র তিন লাইন সংলাপ ছিল, কিন্তু তিনি তার পরিধেয় ডো-স্কিন বিকিনি সে সময়ে সর্বাধিক বিক্রিত পোস্টার হয়ে ওঠে। ফলে তিনি তারকা যৌন আবেদনের প্রতীক হয়ে ওঠেন। তার অদ্বিতীয় পর্দা ব্যক্তিত্ব তাকে ১৯৬০ ও ১৯৭০-এর দশকের চলচ্চিত্র আইকন হতে সাহায্য করে।

তিনি ১৯৭৪ সালে *[[দ্য থ্রি মাস্কেটিয়ার্স (১৯৭৩-এর চলচ্চিত্র)|দ্য থ্রি মাস্কেটিয়ার্স]]* চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি *রাইট টু ডাই* (১৯৮৭) টিভি চলচ্চিত্রে অভিনয় করে সেরা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কারে মনোনীত হন। ১৯৯৫ সালে *এম্পায়ার* সাময়িকী তাকে "চলচ্চিত্র ইতিহাসের ১০০ যৌন আবেদনময়ী তারকা" তালিকায় অন্তর্ভুক্ত করে। *প্লেবয়* সাময়িকী তাকে তাদের "বিংশ শতাব্দীর ১০০ যৌন আবেদনময়ী তারকা" তালিকায় অন্তর্ভুক্ত করে। ২০১১ সালে *মেন্‌স হেলথ* "সর্বকালের সেরা যৌন আবেদনময়ী নারী" তালিকায় তাকে দ্বিতীয় স্থান প্রদান করে।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৪০-এ জন্ম
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:বলিভীয় বংশোদ্ভূত মার্কিন ব্যক্তি
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী মডেল
বিষয়শ্রেণী:শিকাগোর অভিনেত্রী
বিষয়শ্রেণী:শিকাগোর গায়িকা
বিষয়শ্রেণী:সান দিয়েগো স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:স্পেনীয় বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
বিষয়শ্রেণী:২০২৩-এ মৃত্যু
বিষয়শ্রেণী:সান ডিয়েগোর অভিনেত্রী
বিষয়শ্রেণী:মার্কিন গায়িকা
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:শিকাগোর সঙ্গীতশিল্পী
বেলকুচি বহুমুখী মহিলা ডিগ্রি কলেজ

**বেলকুচি বহুমুখী মহিলা ডিগ্রি কলেজ** বাংলাদেশের একটি বেসরকারি কলেজ। এই কলেজটি 'মহিলা কলেজ' নামে পরিচিত।  এখানে ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।

## ইতিহাস:
বাংলাদেশ সরকারের মন্ত্রী আব্দুল লতিফ বিশ্বাস (সিরাজগঞ্জের রাজনীতিবিদ) ১৯৯৮ সালে মহিলা কলেজটি স্থাপনের উদ্যোগ নেয় এবং জমি সংগ্রহ ভবন নির্মাণ সহ যাবতীয় আসবাবপত্র সহ কলেজটি শিক্ষাপ্রতিষ্ঠানের উপয়োগি করে তোলে।  কলেজটি ১৯৯৯-২০০০ ইং সেশনে প্রথম উচ্চ মাধ্যমিক পর্যায়ে ছাত্রী ভর্তি করা হয়। ২০০২ সালে একাডেমীক স্বীকৃতি লাভ করে। একই বছরে পহেলা মে থেকে এমপিও ভূক্ত হয়। পরবর্তীতে একাডেমীক ভবন নির্মাণ হওয়ার পর ২০০৯ সালে ডিগ্রী কোর্স চালু করা হয়।

## বিভাগ সুমহ

**উচ্চ মাধ্যমিক পর্যায়ে **
* বিজ্ঞান শাখা
* মানবিক শাখা
* ব্যবসায় শিক্ষা শাখা

**ডিগ্রি পর্যায়ে**
* বি.এ. (পাস), 
* বি.এস.এস.(পাস), 
* বি.বি.এস.(পাস), 
* বি.এস.সি(পাস),

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
জর্জ লেজনবি

**জর্জ রবার্ট লেজনবি** (, ; জন্ম: ৫ সেপ্টেম্বর ১৯৩৯) হলেন একজন অস্ট্রেলীয় অভিনেতা ও সাবেক মডেল। তিনি ইয়ান ফ্লেমিংয়ের কাল্পনিক ব্রিটিশ গোয়েন্দা জেমস বন্ড চরিত্রে *[[অন হার ম্যাজেস্টিস সিক্রেট সার্ভিস (চলচ্চিত্র)|অন হার ম্যাজেস্টিস সিক্রেট সার্ভিস]]* (১৯৬৬) চলচ্চিত্রে অভিনয়ের জন্য সর্বাধিক পরিচিত। ২৯ বছর বয়সে এই চরিত্রে অভিনয় করা লেজনবি বন্ড চরিত্রে অভিনয় করা সর্বকনিষ্ঠ অভিনেতা। এছাড়া তিনি একজন বন্ড অভিনেতা যিনি গোল্ডেন গ্লোব পুরস্কারের মনোনীত হয়েছেন।

বন্ড চরিত্রে অভিনয়ের পূর্বে লেজনবি মডেল ছিলেন এবং বিজ্ঞাপন চিত্রে কাজ করতেন। তিনি অপর একটি বন্ড চলচ্চিত্রে অভিনয়ের প্রস্তাব প্রত্যাখ্যান করে ইতালি, হংকং, অস্ট্রেলিয়া ও হলিউডের বিভিন্ন চলচ্চিত্রে কাজ করেন। ১৯৭০-এর দশকে তার কর্মজীবন থেমে যায় এবং তিনি ব্যবসায়ে যুক্ত হন ও আবাসন ব্যবসায়ে বিনিয়োগ করেন। তিনি পরবর্তীকালে আরও কয়েকটি চলচ্চিত্র ও টেলিভিশন ধারাবাহিক অভিনয় করেন, তন্মধ্যে রয়েছে জেমস বন্ড চরিত্রের প্যারডি। ২০১৭ সালে তিনি হুলু প্রামাণ্যনাট্য চলচ্চিত্র *বিকামিং বন্ড*-এ অভিনয় করেন, যেখানে লেজনবির জীবনের গল্প ও বন্ড হিসেবে তার চিত্রায়ন দেখানো হয়েছে।

## তথ্যসূত্র

## বহিঃসংযোগ

* 

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর অস্ট্রেলীয় অভিনেতা
বিষয়শ্রেণী:২১শ শতাব্দীর অস্ট্রেলীয় অভিনেতা
বিষয়শ্রেণী:অস্ট্রেলীয় কণ্ঠ অভিনেতা
বিষয়শ্রেণী:অস্ট্রেলীয় চলচ্চিত্র অভিনেতা
বিষয়শ্রেণী:অস্ট্রেলীয় টেলিভিশন অভিনেতা
বিষয়শ্রেণী:অস্ট্রেলীয় পুরুষ মডেল
বিষয়শ্রেণী:নিউ সাউথ ওয়েলসের অভিনেতা
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী
বিষয়শ্রেণী:অস্ট্রেলীয় কণ্ঠাভিনেতা
বিষয়শ্রেণী:ব্রিটিশ বংশোদ্ভূত অস্ট্রেলীয় ব্যক্তি
বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি
উত্তরা

**উত্তরা** বলতে বুঝাতে পারে:

## জায়গা
* উত্তরা (নগর), বাংলাদেশের ঢাকার শহর
* উত্তরা রপ্তানি প্রক্রিয়াকরণ অঞ্চল, বাংলাদেশ
* উত্তরাদিত, থাইল্যান্ডের একটি শহর
* উত্তর কান্নাডা, কর্ণাটক রাজ্যের একটি জেলা
* উত্তরাখণ্ড, উত্তর ভারতের হিমালয় রাজ্য
* উত্তরকুরু, প্রাচীন ভারতীয় গ্রন্থগুলোর একটি কিংবদন্তি স্থান
* উত্তরাপথ, প্রাচীন ভারতীয় গ্রন্থগুলির একটি কিংবদন্তি স্থান

## চলচ্চিত্র

* ''উত্তরা'' (চলচ্চিত্র), ২০০০ সালের একটি বাংলা চলচ্চিত্র
* উত্তরায়ণ (চলচ্চিত্র), ২০০৪ সালের একটি মারাঠি চলচ্চিত্র
* উত্তরায়ণাম, ১৯৭৫ সালের একটি মালায়ালাম চলচ্চিত্র

## ব্যক্তি

* উত্তরা বাওকর, ভারতীয় অভিনেত্রী
* উত্তরা মহাত্রে খের (জন্ম ১৯৬৩), ভারতীয় মডেল

## অন্যান্য ব্যবহার
* উত্তরা (মহাভারত), বিরাটের কন্যা এবং পরীক্ষিতের মা
* উত্তরা ব্যাংক, বাংলাদেশ
* উত্তরা ইউনিভার্সিটি, ঢাকা, বাংলাদেশ
* উত্তরাআধি আরোরা, উত্তর ভারতের একটি অরোরা বংশ
* উত্তমমাদ্রা, উত্তরকুরুর কিংবদন্তি বংশ
* উত্তরা ফুডস অ্যান্ড ফিডস, একটি ভারতীয় সংস্থা
* উত্তরায়ণ, হিন্দু ঐতিহ্যের বসন্ত বিষুব

## আরও দেখুন
*
রাক্কা

**রাক্কা** ( **'; কুর্দিস ভাষা: ''রেকা''), আরও বলা হয় **রাকা**, **রাক্কা** এবং **আল-রাকাহ্''', সিরিয়ায় অবস্থিত একটি শহর যা ইউফ্রেটিস নদীর দক্ষিণ পূ্র্ব দিকে, আলেপ্পোর  পূর্বে এবং সিরিয়ার সবচেয়ে বড় তাবকা বাঁধের  পূর্ব দিকে অবস্থিত। ২০০৪ সালের সরকারি ভাবে গণনা করে শহরটির জনসংখ্যা পাওয়া যায় ২২০, ৪৮৮ জন,রাক্কা সিরিয়ার ষষ্ঠ বৃহত্তম শহর৷ 

## ইতিহাস
আলেকজান্ডার প্রতিষ্ঠিত নাইসেফোরিয়াম শহরের তিনশত হাত পশ্চিমদিকে খলিফা আল-মনসূর রাক্কা শহর নির্মাণ করেন। তাবারীরর তথ্য অনুযায়ী শহরটির গেট, ফাসীল,রাহাবা,সদর রাস্তা সমূহ বাগদাদের মতো করেই নির্মাণ করা হয়েছিল৷

## বুরুজ ও প্রাচীর
এর বুরুজটি নিটোল এবং আকারে গোলায়িত৷ এটার ব্যাসার্ধ সারে ২৫ ফুট (৭.৮০ মিটার), উচ্চতা মাত্র ২৬ ফুট (৮ মিটার) পর্যন্ত রক্ষিত  ৷ 

## তথ্যসূত্র

বিষয়শ্রেণী:সিরিয়ার শহর
বিষয়শ্রেণী:খিলাফতের রাজধানী
বিষয়শ্রেণী:এশিয়ার রাজধানী
বিষয়শ্রেণী:খ্রিস্টপূর্ব ৩য় শতাব্দীতে প্রতিষ্ঠিত জনবহুল স্থান
বিষয়শ্রেণী:খ্রিস্টপূর্ব ২৪০-এর দশকে প্রতিষ্ঠিত
এই ঘর এই সংসার

***এই ঘর এই সংসার*** হল ১৯৯৬ সালের বাংলাদেশী নাট্য চলচ্চিত্র। এটি রচনা ও পরিচালনা করেছেন মালেক আফসারী। এতে শ্রেষ্ঠাংশে অভিনয় করেছেন সালমান শাহ, বৃষ্টি, রোজী আফসারী, বুলবুল আহমেদ, আলীরাজ ও তমালিকা কর্মকার।

চলচ্চিত্রটি ১৯৯৬ সালের ৫ই এপ্রিল বাংলাদেশে মুক্তি পায়। এটি সে বছরের অন্যতম সুপারহিট চলচ্চিত্র।

## কুশীলব
* সালমান শাহ - মিন্টু
* বৃষ্টি - জুলি
* রোজী আফসারী - মমতা
* বুলবুল আহমেদ - শহীদুল্লাহ খান
* আলীরাজ - চিন্টু
* তমালিকা কর্মকার - সাইকা
* খলিলউল্লাহ খান - জহিরউদ্দিন চৌধুরী, জুলির বাবা
* তন্দ্রা ইসলাম - ফরিদা বেগম, সাইকার মা
* নাসির খান - আক্কেল আলী
* দুলারী চক্রবর্তী - আক্কেল আলীর স্ত্রী
* দিলদার - দিলদার
* মজিদ বঙ্গবাসী
* সুষমা - জলহস্তিনী
* সৈয়দ আখতার আলী - চিন্টুর সহকর্মী
* এ কে কুরেশী - কলেজের অধ্যক্ষ

## সঙ্গীত
*এই ঘর এই সংসার* চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মোহাম্মদ রফিকুজ্জামান ও মিল্টন খন্দকার।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:আলম খান সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:মালেক আফসারী পরিচালিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বেলকুচি মডেল কলেজ

**বেলকুচি মডেল কলেজ** বাংলাদেশের একটি বেসরকারি কলেজ। এই কলেজটি "মডেল কলেজ" নামে পরিচিত।  বেলকুচি উপজেলার সদর চালা গ্রামে অবস্থিত এই কলেজটিতে উচ্চ মাধ্যমিক পর্যায়ের ছাত্র ছাত্রীদের পড়ালেখার সুযোগ পান।

## ইতিহাস
১৯৯৮ খ্রিষ্টাব্দে বেলকুচি ইউনিয়নের সাবেক চেয়ারম্যান আব্দুল মজিদ সরকার তার নিজ ১.৬৮ একর জমির উপর কলেজটি স্থাপনের উদ্যোগ গ্রহণ করেন ও ১৯৯৮ সালের ১৬ এপ্রিল বেলকুচি উপজেলা সদরে চালা গ্রামে কলেজটি প্রতিষ্ঠিত হয়। কলেজটি ১৯৯৮-১৯৯৯ শিক্ষাবর্ষে মাধ্যমিক ও উচ্চ মাধ্যমিক শিক্ষা বোর্ড, রাজশাহী কর্তৃক একাদশ শ্রেণীতে ছাত্রী ভর্তি করার জন্য পাঠদানের অনুমতি প্রাপ্ত হয়। অতঃপর বেলকুচি মহিলা কলেজটি ২৬/০৭/২০০১ খ্রিঃ তারিখে স্বীকৃতি লাভ করে এবং ০১/০৫/২০০৪ তারিখে এম.পি.ও ভূক্ত হয়। ২০০৩ সালের ২৭ অক্টোবর সাধারণ শিক্ষার পাশাপাশি কারিগরি শিক্ষার কোর্স চালু হয়। ২০১০ সালের ৬ জানুয়ারি কলেজটি মডেল কলেজ হিসেবে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক অনুমোদিত হয়।

## ছাত্র-ছাত্রীর সংখ্যা

শ্রেণী		মোট  
একাদশ		১৬২ 
দ্বাদশ		১৭৬
মোট =		৩৩৮

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি মহাবিদ্যালয়
অশোকনগর বিধানসভা কেন্দ্র

**অশোকনগর  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১০১ নং অশোকনগর বিধানসভা কেন্দ্রটি অশোকনগর কল্যানগড় পৌরসভা এবং হাবড়া-২ সমষ্টি উন্নয়ন ব্লক এর অন্তর্গত।

অশোকনগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের ধীমান রায় তার নিকটতম প্রতিদ্বন্দ্বী সিপিআই (এম) -এর সত্যসেবী করকে পরাজিত করেন।

 

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর সত্যসেবী কর অশোকনগর কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের ধীমান রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শর্মিষ্ঠা দত্ত ২০০১ সালে তৃণমূল কংগ্রেসের অশোক কৃষ্ণ দত্তকে পরাজিত করেন। বিধায়ক নিরোদ রায় চৌধুরীর মৃত্যুর ফলে ১৯৯৯ সালে উপনির্বাচন হয়, বিজেপি'র বাদল ভট্টাচার্য সিপিআইএমের রেখা গোস্বামীকে পরাজিত করেন। সিপিআই (এম) এর নিরোদ রায় চৌধুরী ১৯৯৬ সালে  কংগ্রেসের ধীমান রায়কে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর ননী কর কংগ্রেস/নির্দলের কেশবচন্দ্র ভট্টাচার্যকে পরাজিত করেন।

### ১৯৬৭-১৯৭২
১৯৭২ সালে নির্দলের কেশবচন্দ্র ভট্টাচার্য জয়ী হন। সিপিআই (এম) -এর ননী কর ১৯৭১ সালে জয়ী হন। সিপিআই এর সাধন কুমার সেন ১৯৬৯ এবং ১৯৬৭ সালে জয়ী হন। এর আগে অশোকনগর বিধানসভা কেন্দ্রটি ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
বিষয়শ্রেণী:১৯৬৭-এ পশ্চিমবঙ্গে প্রতিষ্ঠিত
স্বপ্নের পৃথিবী

***স্বপ্নের পৃথিবী*** হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন বাদল খন্দকার এবং কাহিনী ও সংলাপ লিখেছেন জোসেফ শতাব্দী এবং হেনরি আমিন। এতে শ্রেষ্ঠাংশে অভিনয় করেছেন সালমান শাহ, শাবনূর, ববিতা ও রাজীব।

চলচ্চিত্রটি ১৯৯৬ সালের ১২ই জুলাই বাংলাদেশে মুক্তি পায়।

## কুশীলব
* সালমান শাহ - মাসুম
* শাবনূর - শাবনূর
* রাজীব - জমিদার রায়হান চৌধুরী
* ববিতা - সুলতানা
* রাইসুল ইসলাম আসাদ - হাসান
* দিলদার - কুতুবউদ্দীন নাজির
* সাইফুদ্দিন - হাজেরার বাবা
* কাবিলা - রুস্তম
* অমল বোস - নায়েব আফতাব
* জহির উদ্দিন পিয়ার - শমসের
* রেহানা জলি - রাবেয়া
* নাসরিন - হাজেরা

## সঙ্গীত
*স্বপ্নের পৃথিবী* চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মনিরুজ্জামান মনির ও গাজী মাজহারুল আনোয়ার।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
দৌলতপুর ডিগ্রি কলেজ

**দৌলতপুর ডিগ্রি কলেজ ** বাংলাদেশের একটি বেসরকারি কলেজ। এই কলেজটি "দৌলতপুর কলেজ " নামে পরিচিত।  কলেজটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় গাজীপুরের অধিভুক্ত।

## ইতিহাস
স্থানীয় কয়েকজন মিলে কলেজটি প্রতিষ্ঠা করেন ও গ্রামের নামানুসারে কলেজটির নাম রাখা হয় দৌলতপুর ডিগ্রী কলেজ।

## ছাত্র-ছাত্রীর সংখ্যা
* একাদশ	শ্রেণী 	২২২ জন
* দ্বাদশ	শ্রেণী 	২৪৬ জন
* ডিগ্রী (পাস)	৩০৭ জন
* মোট =		৭৭৫ জন
## অবস্থান
**দৌলতপুর ডিগ্রি কলেজ**
ডাকঘর- দৌলতপুর, উপজেলা- বেলকুচি, জেলা- সিরাজগঞ্জ।

## আরও দেখুন
* সরকারি কলেজ  
* বেসরকারি কলেজ  
* জাতীয় বিশ্ববিদ্যালয়

## তথ্যসূত্র

## বহিঃসংযোগ

বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান
রাজাপুর ডিগ্রি কলেজ

সভাপতি  : আমিরুল ইসলাম খান আলীম 

**রাজাপুর ডিগ্রী কলেজ** বাংলাদেশের একটি বেসরকারি কলেজ। যা মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় এর অধিভুক্ত কলেজ।

রাজাপুর ডিগ্রী কলেজটি *রাজাপুর কলেজ* নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।

## ইতিহাস
স্থানীয় হেলাল উদ্দিন ১৯৯৮ খ্রিষ্টাব্দে রাজাপুর ডিগ্রী কলেজ প্রতিষ্ঠা করে। কলেজটি প্রতিষ্ঠার প্রধান উদ্দেশ্য ছিলো অত্র এলাকার গরীব ও মেধাবী শিক্ষার্থীদের উচ্চ শিক্ষা নিশ্চিত করা সেই লক্ষ্যেে ১৯৯৮ সালে কলেজটি প্রতিষ্ঠিত করা হয়। 

## অনুষদ সমূহ
* বিএ (পাশ কোর্স)
* বিবিএস (পাস কোর্স)

## ছাত্র-ছাত্রীর সংখ্যা
                   
* উচ্চ মাধ্যমিক		:  ২৮৯ জন                                  
* উচ্চ মাধ্যমিক বিএম	:  ৬০ জন                                                                  
* স্নাতক 		  	:  ১৪৬ জন

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:সিরাজগঞ্জ জেলার মহাবিদ্যালয়
বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের বেসরকারি মহাবিদ্যালয়
সিরাজুল ইসলাম (রাজনীতিবিদ)

অ্যাডঃ **সিরাজুল ইসলাম** (মৃত্যু: ১১ অক্টোবর ১৯৯৯) মুক্তিযুদ্ধের সংগঠক, মুক্তিযোদ্ধা এবং বাংলাদেশ আওয়ামী লীগের একজন রাজনীতিবিদ ও সাবেক সংসদ সদস্য।

## জন্ম ও প্রারম্ভিক জীবন
অ্যাডঃ সিরাজুল ইসলাম বাংলাদেশের চট্টগ্রাম বিভাগের চাঁদপুর জেলার অন্তর্গত ফরিদগঞ্জ উপজেলার চরকুমিরা গ্রামে জন্মগ্রহণ করেন। ফরিদগঞ্জ উপজেলায় জন্মগ্রহণ করলেও দেশ স্বাধীন হওয়ার আগে থেকেই তিনি চাঁদপুর পুরান আদালত পাড়ায় পরিবারপরিজন নিয়ে বসবাস করতেন।

## কর্মজীবন
তিনি তার কর্মজীবনের প্রথমে সরকারি চাকুরি করতেন। পরবর্তীতে সরকারি চাকুরি ছেড়ে আইন ব্যবসা শুরু করেন এবং এর পাশাপাশি রাজনীতির সাথেও জড়িত ছিলেন।

## রাজনৈতিক জীবন
তিনি রাজনৈতিক জীবনে বঙ্গবন্ধু শেখ মুজিবুর রহমানের সময় থেকে প্রায় দীর্ঘ দিন যাবত চাঁদপুর জেলা আওয়ামী লীগের সাধারণ সম্পাদক ছিলেন এবং সাবেক প্রধানমন্ত্রী শেখ হাসিনা উনাকে ১৯৯৮ সালে চাঁদপুর জেলা আওয়ামী লীগের সভাপতি হিসেবে পদষ্ঠীত করেন। এছাড়াও তিনি বঙ্গবন্ধু সরকারের সময় সাবেক সংসদ সদস্য ছিলেন। তিনি সকল রাজনৈতিকদের কাছে একজন সৎ, আদর্শ ও নীতিবান রাজনীতিবিদ ছিলেন। ব্যক্তিগতভাবে তিনি ছিলেন একজন দেশপ্রেমিক রাজনীতিবিদ।

## মুক্তিযুদ্ধে অবদান
মহান মুক্তিযুদ্ধের সময় তিনি চাঁদপুর জেলার মুক্তিযোদ্ধা সংগঠক ও মুক্তিযোদ্ধা ছিলেন।

## মৃত্যু

১১ অক্টোবর ১৯৯৯ইং হৃদযন্ত্রের ক্রিয়া বন্ধ হয়ে নিজ বাসভবনে মৃত্যুবরণ করেন। 

## তথ্যসূত্র

বিষয়শ্রেণী:বাঙালি রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:১৯৯৯-এ মৃত্যু
সত্যের মৃত্যু নেই

***সত্যের মৃত্যু নেই*** হল ১৯৯৬ সালের বাংলাদেশী নাট্য চলচ্চিত্র। এটি পরিচালনা করেছেন ছটকু আহমেদ এবং যৌথভাবে রচনা করেছেন ছটকু আহমেদ ও পানাউল্লাহ আহমেদ। এতে শ্রেষ্ঠাংশে অভিনয় করেছেন আলমগীর, শাবানা, সালমান শাহ, শাহনাজ, রাইসুল ইসলাম আসাদ ও রাজীব।

চলচ্চিত্রটি ১৯৯৬ সালের ১৩ই সেপ্টেম্বর বাংলাদেশে মুক্তি পায়।

## অভিনয়ে
* আলমগীর  - রাহাত খান
* শাবানা - সালমা
* সালমান শাহ - জয়
* শাহনাজ - বৃষ্টি
* রাইসুল ইসলাম আসাদ
* রাজীব - খানে আলী খান
* মিশা সওদাগর - টাইগার, খানে আলী খান-এর ছেলে
* আনোয়ার হোসেন - সালমার বাবা
* জামিলুর রহমান শাখা
* মিলন সওদাগর
* মুন্নি
* তুষার খান
* পাতলা খান
* বাবুল আহমেদ
* জালাল আহমেদ
* অলকা সরকার
* শারমিন
* নাসিমা
* অরুণ রবি
* মহিউদ্দিন
* দুলাল সরকার
* শীলা আহমেদ
* সানোয়ার মোর্শেদ
* আজহারুল ইসলাম খান - বিচারক
* মজিদ বঙ্গবাসী
* সৈয়দ আখতার আলী
* ফকিরা
* শাহরুখ শাহ
* ফরহাদ
* বুলবুল
* আক্তার আলী
* ভিক্টর ড্যানিয়েল
* অবনী মোহন দে

## সঙ্গীত
*সত্যের মৃত্যু নাই* চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন মাসুদ করিম।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:ছটকু আহমেদ পরিচালিত চলচ্চিত্র
জীবন সংসার

***জীবন সংসার*** হল জাকির হোসেন রাজু রচিত ও পরিচালিত ১৯৯৬ সালের বাংলাদেশী প্রণয়ধর্মী চলচ্চিত্র। এটি রাজু পরিচালিত প্রথম চলচ্চিত্র। এতে শ্রেষ্ঠাংশে অভিনয় করেছেন সালমান শাহ, শাবনূর, ফারুক, ববিতা ও গোলাম মুস্তাফা।

চলচ্চিত্রটি ১৯৯৬ সালের ১৮ই অক্টোবর বাংলাদেশে মুক্তি পায়।

## কুশীলব

* ফারুক - সাগর আহমেদ
* ববিতা - শেফা
* সালমান শাহ - সবুজ আহমেদ
* শাবনূর - শেলি/আঞ্জুমান 
* গোলাম মুস্তাফা - জনাব হাবিব  খান
* দিলদার
* ডন
* মিশা সওদাগর
* তুষার খান
* নাসরিন - লতা
* জাহানারা ভূঁইয়া
* অলকা সরকার
* পান্না
* চাঁদনী
* আমজাদ
* জামিলুর রহমান শাখা
* শাহ আলম কিরণ
* কামরুজ্জামান স্বপন
* জুয়েল
* আসলাম

## সঙ্গীত
*জীবন সংসার* চলচ্চিত্রের সঙ্গীত পরিচালনা করেছেন আবু তাহের ও সুর আয়োজন করেছেন মোহাম্মদ ইব্রাহীম। গীত রচনা করেছেন মনিরুজ্জামান মনির, জাহানারা ভূঁইয়া, জাকির হোসেন রাজু। জাকির হোসেন রাজুর লেখা এবং আগুন ও সাবিনা ইয়াসমিনের গাওয়া "পৃথিবীতে সুখ বলে" গানটি পরবর্তীকালে *[[আমার প্রেম আমার প্রিয়া]]* (২০১৮) চলচ্চিত্রে ব্যবহৃত হয়েছে। নতুন করে গানটির সুরারোপ করেন আহমেদ হুমায়ুন এবং গানে কণ্ঠ দেন ইমরান ও খেয়া।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী চলচ্চিত্র
বিষয়শ্রেণী:আবু তাহের সুরারোপিত চলচ্চিত্র
বিষয়শ্রেণী:জাকির হোসেন রাজু পরিচালিত চলচ্চিত্র
বিষয়শ্রেণী:জাকির হোসেন রাজুর চিত্রনাট্য
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিচার হবে

***বিচার হবে*** হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। এটি পরিচালনা করেছেন শাহ আলম কিরণ এবং কাহিনী লিখেছেন শাহাবুদ্দিন আহমেদ ও রাইসুল ইসলাম আসাদ। এতে শ্রেষ্ঠাংশে অভিনয় করেছেন সালমান শাহ, শাবনূর, রাইসুল ইসলাম আসাদ, ডলি জহুর ও হুমায়ুন ফরীদি।

চলচ্চিত্রটি ১৯৯৬ সালের ২১শে ফেব্রুয়ারি বাংলাদেশে মুক্তি পায়।

## কুশীলব
* সালমান শাহ - সুজন
* শাবনূর - আলেয়া
* রাইসুল ইসলাম আসাদ - নয়ন
* ডলি জহুর - রাবেয়া
* হুমায়ুন ফরীদি - দবীর মোড়ল
* দিলদার - চোর
* নাসরিন - হাসি
* নীলম
* আনোয়ার হোসেন - মফিজ
* জহির উদ্দিন পিয়ার - হাবু মিয়া
* কাবিলা - কানা আজম
* আবদুর রাতিন
* সিরাজ হায়দার - কলিম মিয়া
* নাদের
* তৈমুর লং
* সাদিকুর রহমান হিরু
* সৈয়দ আখতার আলী - করিম মোল্লা

## সঙ্গীত
*বিচার হবে* চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:আলম খান সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:শাহ আলম কিরণ পরিচালিত চলচ্চিত্র
বাংলাদেশ জাতীয়তাবাদী যুবদল

**বাংলাদেশ জাতীয়তাবাদী যুবদল** বাংলাদেশ জাতীয়তাবাদী দল (বিএনপি)-এর যুব অঙ্গসংগঠন। জিয়াউর রহমান বিএনপি প্রতিষ্ঠার সাথে সাথে ১৯৭৮ সালের ২৭ অক্টোবর বাংলাদেশ জাতীয়তাবাদী যুবদল নামে বিএনপির যুব সংগঠন প্রতিষ্ঠা করেন। প্রতিষ্ঠাকালীন আহ্বায়ক আবুল কাশেম যিনি পরবর্তীতে সভাপতি এবং সাইফুর রহমান প্রথম সাধারণ সম্পাদক ছিলেন।

প্রতিষ্ঠার পর ১৯৮৭ সালের ২৩ মার্চ দ্বিতীয়, ১৯৯৩ সালের ৮ অক্টোবর তৃতীয়, ২০০২ সালে চতুর্থ, ২০১০ সালের ১ মার্চ পঞ্চম এবং ২০১৭ সালের ৩ জানুয়ারি সংগঠনটির সর্বশেষ ষষ্ঠ কাউন্সিল অনুষ্ঠিত হয়। বর্তমানে সভাপতি আব্দুল মোনায়েম মুন্না ও নুরুল ইসলাম নয়ন সাধারণ সম্পাদক এবং সিনিয়র সহ-সভাপতি রেজাউল কবির পল দায়িত্ব পালন করছেন। যুবদলের প্রধান কার্যালয় নতুন পল্টন, ঢাকায় অবস্থিত।

## নেতৃত্ব
জাতীয়তাবাদী যুবদল প্রতিষ্ঠা হওয়ার পর ১৯৭৮ সালে আবুল কাশেমকে আহ্বায়ক করে যুবদলের প্রথম কমিটি গঠন করা হয়। এর পর আবুল কাশেমকে সভাপতি ও সাইফুর রহমানকে সাধারণ সম্পাদক করে কমিটি গঠন করা হয়।

১৯৮৭ সালের ২৩ মার্চ যুব্দলের কাউন্সিলে সভাপতি নির্বাচিত হন মির্জা আব্বাস ও সাধারণ সম্পাদক নির্বাচিত হন গয়েশ্বর চন্দ্র রায়। ১৯৯৩ সালের ৮ অক্টোবর কাউন্সিলে তারা আবারো নির্বাচিত হন। ২০০২ সালে যুবদলের কাউন্সিলে বরকত উল্লাহ বুলু সভাপতি ও সৈয়দ মোয়াজ্জেম হোসেন আলাল সাধারণ সম্পাদক নির্বাচিত হন। 
২০১০ সালের ১ মার্চ সৈয়দ মোয়াজ্জেম হোসেন আলাল ও সাইফুল আলম নীরব যথাক্রমে সভাপতি ও সাধারণ সম্পাদক হন।

২০২৩ সালের ২২ ফেব্রুয়ারি, সভাপতি সুলতান সালাউদ্দিন টুকু, সাধারণ সম্পাদক আব্দুল মোনায়েম মুন্না, সিনিয়র সহ-সভাপতি মামুন হাসান, সহ-সভাপতি নুরুল ইসলাম নয়ন, সিনিয়র যুগ্ম সাধারণ সম্পাদক শফিকুল ইসলাম মিল্টন, ২ নম্বর যুগ্ম সম্পাদক গোলাম মওলা শাহিন এবং ছাত্রদলের সাবেক সাংগঠনিক সম্পাদক মোহাম্মদ ইসহাক সরকারকে সাংগঠনিক সম্পাদক করে কমিটি অনুমোদিত হয়। ২০২৪ সালের ৯ জুলাই বিএনপির সিনিয়র যুগ্ম মহাসচিব অ্যাডভোকেট রুহুল কবির রিজভীস্বাক্ষরিত এক প্রেস বিজ্ঞপ্তিতে এ তথ্য জানানো হয়। কমিটিতে আব্দুল মোনায়েম মুন্নাকে সভাপতি ও নুরুল ইসলাম নয়নকে সাধারণ সম্পাদক হিসেবে পদায়ন করা হয়।

এ ছাড়া রেজাউল করিম পলকে সিনিয়র সহ-সভাপতি ও বিল্লাল হোসেন তারেককে ১নং যুগ্ম সাধারণ সম্পাদক, কামরুজ্জামান জুয়েলকে সাংগঠনিক সম্পাদক, নুরুল ইসলাম সোহেলকে দফতর সম্পাদক করা হয়েছে।

## আরও দেখুন
* বাংলাদেশ জাতীয়তাবাদী দল

## তথ্যসূত্র

বিষয়শ্রেণী:বাংলাদেশের যুব সংগঠন
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:বাংলাদেশ জাতীয়তাবাদী দল
বিষয়শ্রেণী:বাংলাদেশের রাজনৈতিক দলের যুব শাখা
ইয়ানডেক্স

**ইয়ানডেক্স এন.বি.** (; ) হচ্ছে একটি ইন্টারনেট-ভিত্তিক পন্য ও সেবা প্রদানকারী বহুজাতিক কর্পোরেশন, যার মধ্যে রয়েছে সার্চ এবং তথ্য সেবা, ই-কমার্স, পরিবহন, ন্যাভিগেশন, মোবাইল অ্যাপ্লিকেশন এবং অনলাইন বিজ্ঞাপন। ইয়ানডেক্স মোট মোট ৭০ টি পরিষেবা প্রদান করে।
এটি নেদারল্যান্ডে ইনকর্পোরেটেড, ইয়ানডেক্স প্রধানত রাশিয়া এবং স্বাধীন রাষ্ট্রের রাষ্ট্রমণ্ডলে সেবা প্রদান করে থাকে। কোম্পানির প্রতিষ্ঠাতা এবং দলের সদস্যদের অধিকাংশ রাশিয়ায় অবস্থান করে। কোম্পানীটির বিশ্বব্যাপী ১৮টি বাণিজ্যিক অফিস আছে।

১৯৯৩-এ, আর্কাকি ভোলজহ এবং ইয়ালা সেগালোভিচ, বন্ধুরা তাদের স্কুল দিন থেকে এবং একটি অনুসন্ধান সফটওয়্যার ডেভোলাপের জন্য একসঙ্গে কাজ করে, তাদের অনুসন্ধান প্রযুক্তিটির জন্য "ইয়ানডেক্স" শব্দটি আবিষ্কার করে। শব্দটি দাঁড়ায়"Yet Another iNDEXer" হিসেবে। রাশিয়ান শব্দ "Я" ("Ya") ইংরেজিতে সর্বজনীন সর্বনাম "আমি", এবং "Яndex" একটি দ্বিভাষিক সর্বনাম "ইনডেক্স"।
এটি রাশিয়ার বৃহত্তম প্রযুক্তি কোম্পানি এবং বাজারে ৫২% এর বেশি শেয়ার নিয়ে রুশ ভাষার ইন্টারনেটের বৃহত্তম সার্চ ইঞ্জিন। Yandex.ru মূল পাতাটি রাশিয়ার ৪র্থ জনপ্রিয় ওয়েবসাইট। স্বাধীন রাষ্ট্রের রাষ্ট্রমণ্ডলেও এটির বৃহত্তম শেয়ার রয়েছে এবং গুগল, বাইডু, বিং, এবং ইয়াহু! এর পরে এটি পৃ্থিবীর ৫ম বৃহত্তম সার্চ ইঞ্জিন।

রাশিয়ার বাজারে ইয়ানডেক্সের মূল প্রতিদ্বন্দ্বীগুলো হচ্ছে গুগল, মেইল.রু, এবং র্যাম্বলার।

কোম্পানির মতে, রুশ ভাষার ব্যবহারকারীদের জন্য তার সবচেয়ে বড় সুবিধাটি হল সার্চের ক্ষেত্রে রাশিয়ান বিভক্তি বা প্রত্যয় চিনতে পারার সক্ষমতা।

ইয়ানডেক্সের বিভিন্ন কোম্পানিতে বিনিয়োগ রয়েছে। যেমন: ভিজি ল্যাবস, ফেইস.কম, ব্লেক্কো, সেইসমোটেক, মাল্টিশিপ, সেলসপ্রেডিক্ট, এবং ডক+।

## অফিস
১৭টি দেশে ইয়ানডেক্সের অফিস রয়েছে।

ইয়ানডেক্স ২০০৮-এ সিলিকন ভ্যালিতে ইয়ানডেক্স ল্যাব খুলে, এবং ২০১১-এ তুরস্কতেও।

ইউরোপীয় বিজ্ঞাপন ক্লায়েন্টদের পরিবেশনের জন্য ২০১২-এ ইউরোপের লুছিরনি, সুইজারল্যান্ডে এটির প্রথম বিক্রয় অফিস খোলা হয়। ২০১৪-এ, তারা বার্লিন, জার্মানিতে একটি গবেষণা ও উন্নয়ন অফিস প্রতিষ্ঠা করে।

রাশিয়ান ভাষায় বাজারে কাজ করে এমন চীনা কোম্পানিগুলির সাথে কাজ করার জন্য ইয়ারডেক্স সাংহাই, চীন এ তাদের প্রথম অফিস চালু করে।

## তথ্যসূত্র

## বহিঃসংযোগ

*  
* yandex.com Yandex search engine 

বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:রুশ ওয়েবসাইট
বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:ওয়েবমেইল
বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি
বিষয়শ্রেণী:মস্কো ভিত্তিক কোম্পানি
বিষয়শ্রেণী:রুশ মার্কা
বিষয়শ্রেণী:ওয়েব প্রবেশদ্বার
বিষয়শ্রেণী:নেদারল্যান্ডসে সদর দপ্তর বহুজাতিক কোম্পানি
বাংলাদেশ জাতীয়তাবাদী মহিলা দল

**বাংলাদেশ জাতীয়তাবাদী মহিলা দল** হলো বাংলাদেশ জাতীয়তাবাদী দলের মহিলা শাখা। আফরোজা আব্বাস বাংলাদেশ জাতীয়তাবাদী মহিলা দলের সভাপতি এবং সুলতানা আহাম্মেদ সাধারণ সম্পাদক। 

## ইতিহাস

বাংলাদেশ জাতীয়তাবাদী মহিলা দল ১৯৭৮ সালের ৯ সেপ্টেম্বর প্রতিষ্ঠিত হয়।

শাহিদা আক্তার রিতা, একজন বাংলাদেশ জাতীয়তাবাদী মহিলা দলের রাজনীতিবিদ এবং জামালপুর জেলার একমাত্র মহিলা প্রার্থী, ২০০৮ সালের ডিসেম্বরে জামালপুর-১ থেকে নির্বাচনে হেরে যান।

২০১০ সালের মার্চ মাসে, নূর-ই-আরা সাফা সভাপতি এবং শিরিন সুলতানা বাংলাদেশ জাতীয়তাবাদী মহিলা দলের সাধারণ সম্পাদক নির্বাচিত হন।

বাংলাদেশ জাতীয়তাবাদী মহিলা দলের কর্মীরা মেজর জেনারেল মাহমুদুল হাসান উচ্চ বিদ্যালয়ের এক ছাত্রীকে গণধর্ষণের প্রতিবাদে ৬ জানুয়ারি ২০১৩ তারিখে টাঙ্গাইল জেলায় বিক্ষোভ করে।

বাংলাদেশ হাইকোর্ট ১২ ফেব্রুয়ারি ২০১৮ তারিখে বাংলাদেশ জাতীয়তাবাদী মহিলা দলের সভাপতি ও সাধারণ সম্পাদক আফরোজা আব্বাস এবং সুলতানা আহাম্মেদকে জামিন দেয়। আব্বাস ২০১৮ সালের সংসদ নির্বাচনে ঢাকা-৯ থেকে প্রতিদ্বন্দ্বিতা করবেন। আফরোজা আব্বাস মির্জা আব্বাসের স্ত্রী, যিনি বাংলাদেশ জাতীয়তাবাদী দলের রাজনীতিবিদ ও সাবেক মন্ত্রী। ২০১৮ সালের নভেম্বরে, বাংলাদেশ জাতীয়তাবাদী দলের কর্মীদের বাংলাদেশ পুলিশ আব্বাসের বাসা থেকে আটক করেছিল। জাতীয়তাবাদী মহিলা দলের চট্টগ্রাম শাখার সভাপতিকে বাংলাদেশ পুলিশ ২০১৮ সালের আগস্টে আন্দোলনরত শিক্ষার্থীদের উসকানি দেওয়ার অভিযোগে আটক করেছিল।

২০২০ সালের ফেব্রুয়ারিতে চট্টগ্রামে বাংলাদেশ জাতীয়তাবাদী মহিলা দলের সহিংস ভগ্নাংশ সংঘর্ষে দশজন আহত হয়।

বাংলাদেশ জাতীয়তাবাদী মহিলা দলের সভাপতি আফরোজা আব্বাস গণমাধ্যমকে বলেন, আওয়ামী লীগ সরকার ২০২২ জুলাইয়ে বন্যায় ভেসে যাবে। দলের বিভিন্ন জেলা কমিটির আয়োজন করা হয়। আবদুল হামিদ খান ভাসানীর নাতনি সীমা চৌধুরী বাংলাদেশ জাতীয়তাবাদী মহিলা দলের নওগাঁ জেলা শাখার সভাপতি নির্বাচিত হয়েছেন। ১১ মার্চ, বাংলাদেশ জাতীয়তাবাদী মহিলা দলের সভাপতি আফরোজা আব্বাসকে অপসারণের আহ্বান জানিয়ে ১২ জন সদস্য সংগঠনের কেন্দ্রীয় সদর দফতরের বাইরে বিক্ষোভ করেন এবং পরবর্তীকালে ১২ সদস্যকে সংগঠন থেকে বহিষ্কার করা হয়। ১৪ মার্চ ২০২২ তারিখে জাতীয় প্রেসক্লাবে মূল্যস্ফীতি নিয়ে মহিলা দলের বিক্ষোভকে পুলিশ বাধা দেয়।

## তথ্যসূত্র

বিষয়শ্রেণী:বাংলাদেশ জাতীয়তাবাদী দল
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:রাজনৈতিক দলের মহিলা শাখা
নয়াদিল্লি–মুম্বই প্রধান রেলপথ

**দিল্লি-মুম্বই রেলপথ** ভারতের প্রধান রেলপথগুলির মধ্যে একটি।  রেলপথটি জাতীয় রাজধানী দিল্লিকে বাণিজ্যিক রাজধানী মুম্বইয়ের সঙ্গে সংযুক্ত করে। এটি ভারতীয় রাজ্য দিল্লি, হরিয়ানা, উত্তরপ্রদেশ, মধ্যপ্রদেশ, রাজস্থান, গুজরাত ও মহারাষ্ট্রের মধ্য দিয়ে ১,৩৮৬ কিলোমিটার (৮৬১ মাইল) দূরত্ব অতিক্রম করে। মুম্বই রাজধানী এক্সপ্রেস যা এই রেলপথে চলাচলকারী দ্রুততম রাজধানী এক্সপ্রেস এবং দিল্লি ও মুম্বইয়ের মধ্যে দূরত্ব ১৫ ঘণ্টা ৪০ মিনিটে অতিক্রম করে এবং এর গড় গতি ৯১ কিমি/ঘণ্টা। ২০১২ সালে, স্প্যানিশ উচ্চ গতির রেল প্রস্তুতকর্তা তালগো দিল্লি ও মুম্বইয়ের মধ্যে উচ্চ গতির ট্রেনের কয়েকটি পরীক্ষা চালায়। ট্রেনটি ১৫০ কিলোমিটার/ঘণ্টায় সর্বাধিক গতি অর্জন করে এবং নতুন দিল্লি-মুম্বই সেন্ট্রালের যাত্রা ১২ ঘণ্টায় সম্পন্ন করে। 

## বিবরণ
দিল্লি রেল স্টেশন থেকে শুরু করে দিল্লি-মুম্বই রেলপথের মৈতূর পর্যন্ত ১৪১ কিলোমিটার রেলপথ দিল্লি-চেন্নাই প্রধান রেলপথের সাথে ভাগাভাগি করে। এখান থেকে রেলপথটি দক্ষিণ-পশ্চিমাঞ্চলের দিকে গেছে এবং মুম্বই সেন্ট্রাল রেলওয়ে স্টেশনে শেষ হওয়ার আগে ভরতপুর, কোটা, রৎলম, বড়োদরা, সুরাট সহ বেশ কিছু শহর অতিক্রম করে। মহারাষ্ট্রের মধ্যে, মুম্বই শহরতলি রেলের পশ্চিম লাইনটি দহানু রোড থেকে চার্চগেট রেল স্টেশন পর্যন্ত দিল্লি-মুম্বই রেলপথের সঙ্গে একই ট্র্যাক ব্যবহার করে।

## বৈদ্যুতীকরণ
দিল্লি-মুম্বই রেলপথটি সম্পূর্ণরূপে ১৯৮৭ সালে বিদ্যুতায়িত হয়। 

## যাত্রী চলাচল

এই রেলপথের দিল্লি, মথুরা, কোটা, রতলম, বড়োদরা এবং মুম্বই সেন্ট্রাল স্টেশন ভারতীয় রেলের শীর্ষস্থানীয় বুকিং স্টেশনগুলির মধ্যে রয়েছে।

## তথ্যসূত্র

## বহিঃসংযোগ

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:ভারতীয় রেল
বিষয়শ্রেণী:মধ্যপ্রদেশের রেল পরিবহন
বিষয়শ্রেণী:দিল্লির রেল পরিবহন
বিষয়শ্রেণী:উত্তরপ্রদেশের রেল পরিবহন
বিষয়শ্রেণী:মহারাষ্ট্রের রেল পরিবহন
অপ্রাকৃতিক যৌনসঙ্গম

থাম্ব|অপ্রাতিক যৌন সঙ্গম।**অপ্রাকৃতিক যৌনসঙ্গম** (  ), যাকে ব্রিটিশ ইংরেজিতে **বাগারি** (buggery) ও বলা হয়, সাধারণত মানুষে মানুষে পায়ুসঙ্গম (তবে মাঝে মাঝে মুখমৈথুন ) বা মানুষ ও অন্য প্রাণীর মধ্যে যেকোন যৌন কার্যকলাপ (পশুকামিতা) বোঝায়। এর অর্থ হতে পারে কোনো অ- প্রজননশীল যৌন কার্যকলাপ।  মূলত, *সডোমি* শব্দটি, যা আদি পুস্তকে সডোম ও গোমোরার গল্প থেকে উদ্ভূত হয়েছে, সাধারণত সমকামী পায়ূ যৌনতার মধ্যে সীমাবদ্ধ ছিল।  অনেক দেশে পায়ুকামিতা আইন এহেন আচরণকে অপরাধ হিসাবে ধরা হয়।  পশ্চিমা বিশ্বে, এই আইনগুলির অনেকগুলি বাতিল করা হয়েছে বা নিয়মিতভাবে প্রয়োগ করা হয় না।  একজন ব্যক্তি যিনি অপ্রাকৃত যৌনসঙ্গমে লিপ্ত তাকে কখনও কখনও **সোডোমাইট** হিসাবে উল্লেখ করা হয়।

এটি এমন যৌনমিলন বোঝায় যার মাধ্যমে প্রজনন সম্ভব নয়। প্রধানত পায়ূমৈথুন ও মুখমৈথুন অপ্রাকৃতিক যৌনসঙ্গম হিসেবে পরিগণিত। ১৮৬০ সালে ভারতে ব্রিটিশ শাসনামলে যে দণ্ড বিধি প্রণয়ন ও বলবৎ করা হয় তার ৩৭৭ ধারায় অপ্রাকৃতিক যৌনসঙ্গমকে শাস্তিযোগ্য অপরাধ হিসেবে বর্ণনা করা হয়েছে। এ হেন যৌনকর্মকে বাইবেল এ অপ্রাকৃতিক বা প্রকৃতি-বিরূদ্ধ হিসেবে গণ্য করা হয়েছে। ১৯৪৭ এ ভারত স্বাধীন হলে এই আইন বলবৎ ও কার্যকর থাকে। অদ্যাবধি এই আইন কার্যকর রয়েছে।

সমকামীরা এই আইন রদ করার জন্য দাবী করে চলেছে। সমকামী পুরুষ একে অপরের মলদ্বারে লিঙ্গ প্রবিষ্ট করে জৈবিক কামনা চরিতার্থ করে। এই আইনের অর্থাৎ ভারতীয় দণ্ডবিধির ৩৭৭ ধারার ভাষ্য অনুযায়ী সমকাম এক প্রকার অপ্রাকৃতিক যৌনসঙ্গম এবং এ কারণে এটি শাস্তিযোগ্য অপরাধ। আইনটিতে বস্তুতঃ পুরুষে-পুরুষে পায়ূমৈথুনকে নিষিদ্ধ এবং দণ্ডযোগ্য অপরাধ গণ্য করা হয়েছিল। অপরাধটি ছিল জামিন অযোগ্য। আদালতে প্রমাণিত হলে সমকামের সর্বোচ্চ সাজা ছিল যাবজ্জীবন কারাদণ্ড। অপরাধ হয়েছে কিনা তার নিয়ামক কেবল লিঙ্গ প্রবিষ্টকরণ। এর মাধ্যমে বীর্যস্খলন আবশ্যিক শর্ত নয়।

স্বীয় স্ত্রীর সঙ্গে পায়ূমৈথুন অপ্রাকৃতিক বিধায় এই আইনের আওতায় শাস্তিযোগ্য অপরাধ হিসেবে গণ্য। এখানে পারস্পরিক সম্মতি কোনো নির্ণায়ক নয় কেননা এই অপরাধ রাষ্ট্রের বিরূদ্ধে সংঘটিত। পায়ূমৈথুন ছাড়াও বিপরীত লিঙ্গ বা অভিন্ন লিঙ্গের সঙ্গীর বা সঙ্গিনীর মুখে বা মুখগহ্বরে মৈথুন অপ্রাকৃতিক বিধায় ভারতীয় দণ্ডবিধির ৩৭৭ ধারাযর ভাষ্য অনুযায়ী শাস্তিযোগ্য অপরাধ।

## তথ্যসূত্র

বিষয়শ্রেণী:সমকাম
বিষয়শ্রেণী:যৌনকর্ম সংক্রান্ত আইন
বিষয়শ্রেণী:পায়ু কামোত্তেজকতা
বিষয়শ্রেণী:এলজিবিটিকিউ ইতিহাস
বিষয়শ্রেণী:যৌন অপরাধ
বিষয়শ্রেণী:যৌনতা ও ধর্ম
ইন্দো-এশিয়ান নিউজ সার্ভিস

**ইন্দো-এশিয়ান নিউজ সার্ভিস** বা **আইএএনএস** একটি বেসরকারি ভারতীয় সংবাদ সংস্থা। এটি ১৯৮৬ সালে প্রতিষ্ঠিত হয়।

আইএএনএস ভারতীয় মার্কিন প্রকাশক গোপাল রাজু কর্তৃক **ভারতের বিদেশ সংবাদ পরিষেবা** হিসাবে প্রতিষ্ঠিত হয়। পরে এটিকে ইন্দো-এশিয়ান নিউজ সার্ভিস নামে নামকরণ করা হয়। আইএএনএস-এর প্রধান কার্যালয়গুলি নয়ডাতে অবস্থিত।

আইএএনএস ভারত সম্পর্কিত খবর, মতামত ও বিশ্লেষণসহ বিভিন্ন বিষয়ে প্রতিবেদন করে। উপমহাদেশের খবর, বৈশিষ্ট্য এবং মতামত ইন্টারনেটের মাধ্যমে গ্রাহকদের কাছে পৌঁছায়।

## পরিষেবা
আইএএনএস প্রাথমিকভাবে ইংরেজি ও হিন্দিতে সংবাদ পরিষেবা প্রদান করে। তবে এটির একটি প্রকাশনা বিভাগ আছে যেটি বর্তমানে মিডিয়া শিল্পে অন্যান্য গ্রাহকদের জন্য সংবাদপত্র এবং সাময়িকী মুদ্রণ করে। আইএএনএস একটি মোবাইল সংবাদ পরিষেবা পরিচালনা করে।

## তথ্যসূত্র

বিষয়শ্রেণী:ভারতের সংবাদ সংস্থা
ইদ্রিস এলবা

**ইদ্রিস আকুনা এলবা**  (; জন্ম ৬ সেপ্টেম্বর ১৯৭২) একজন ব্রিটিশ অভিনেতা, প্রযোজক, পরিচালক, সঙ্গীতজ্ঞ এবং ডিজে, যিনি এইচবিও ধারাবাহিক *দ্য অয়্যারে* মাদক পাচারকারী স্ট্রিঙ্গার বেল, বিবিসি ধারাবাহিক *লুথার*-এ জন লুথার এবং জীবনীনির্ভর চলচ্চিত্র *ম্যান্ডেলা: লং ওয়াক টু ফ্রিডম* (২০১৩)-এ নেলসন ম্যান্ডেলা চরিত্রে অভিনয়ের জন্য পরিচিত। তিনি সেরা মিনি ধারাবাহিক বা টেলিচলচ্চিত্র অভিনেতা বিভাগে গোল্ডেন গ্লোব পুরস্কারের জন্য চারবার মনোনয়ন লাভ করেন এবং একটি গোল্ডেন গ্লোব পুরস্কার অর্জন করেছেন এছাড়াও তিনি প্রাইমটাইম এমি পুরস্কারের জন্য পাঁচবার মনোনীত হয়েছেন।

এলবাকে রিডলি স্কটের *আমেরিকান গ্যাংস্টার* (২০০৭) এবং *প্রমিথিউস* (২০১২) চলচ্চিত্রে দেখা যায়। তিনি সুপারহিরো চলচ্চিত্র *[[থর (চলচ্চিত্র)|থর]]* (২০১১) ও এর অনুবর্তী পর্ব *থর: দ্য ডার্ক ওয়ার্ল্ড* (২০১৩), *থর: র‍্যাগনারক* (২০১৭) এবং এবং মার্ভেল সিনেম্যাটিক ইউনিভার্সের *[[অ্যাভেঞ্জার্স: এজ অব আলট্রন]]* (২০১৫) ও এর অনুবর্তী পর্ব *[[অ্যাভেঞ্জার্স: ইনফিনিটি ওয়ার]]* (২০১৮)-এ হাইমডাল চরিত্রে অভিনয় করেছেন। এছাড়াও তিনি *প্যাসিফিক রিম* (২০১৩); *বিস্টস অব নো নেশন* (২০১৫), যেটির জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কারের মনোনয়ন লাভ করেন; এবং *মলিস গেম* (২০১৭) চলচ্চিত্রে অভিনয় করেছেন। ২০১৬ সালে তিনি *[[জুটোপিয়া]]* চলচ্চিত্রে চিপ বোগো, *দ্য জাঙ্গল বুক* চলচ্চিত্রে শের খান, *[[ফাইন্ডিং ডোরি]]* চলচ্চিত্রে ফ্লাক এবং *স্টার ট্রেক বিয়ন্ড*-এ ক্রাল চরিত্রের জন্য কণ্ঠ দেন। ভিক্টর হেডলির *ইয়ার্ডি* ১৯৯২ সালের উপন্যাসের উপর ভিত্তি করে নির্মিত চলচ্চিত্র *ইয়ার্ডি*র মাধ্যমে পরিচালক হিসেবে তার অভিষেক ঘটে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ টেলিভিশন প্রযোজক
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ঘানায়ীয় বংশোদ্ভূত ইংরেজ ব্যক্তি
বিষয়শ্রেণী:সিয়েরা লিওনীয় বংশোদ্ভূত ইংরেজ ব্যক্তি
বিষয়শ্রেণী:লন্ডনের অভিনেতা
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:ইলেকট্রনিক ডান্স মিউজিক ডিজে
বিষয়শ্রেণী:ক্লাব ডিজে
বিষয়শ্রেণী:ইংরেজ রেকর্ড প্রযোজক
বিষয়শ্রেণী:ইংরেজ ডিজে
বিষয়শ্রেণী:২১শ শতাব্দীর ইংরেজ সঙ্গীতজ্ঞ
বিষয়শ্রেণী:ইংরেজ সঙ্গীত ভিডিও পরিচালক
বিষয়শ্রেণী:কৃষ্ণাঙ্গ ইংরেজ ক্রীড়াবিদ
এডমুন্ড গোয়েন

**এডমুন্ড গোয়েন** (; জন্ম: **এডমুন্ড জন কেলাওয়ে**, ২৬ সেপ্টেম্বর ১৮৭৭ - ৬ সেপ্টেম্বর ১৯৫৯) ছিলেন একজন ইংরেজ অভিনেতা। তিনি ক্রিসমাস চলচ্চিত্র *[[মিরাকল অন থার্টি ফোর্থ স্ট্রিট]]* (১৯৪৭)-এ ক্রিস ক্রিঙ্গল চরিত্রে অভিনয়ের জন্য সর্বাধিক স্মরণীয়, এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি হাস্যরসাত্মক চলচ্চিত্র *[[মিস্টার এইট এইটি]]* (১৯৫০)-এ অভিনয়ের জন্য তার দ্বিতীয় গোল্ডেন গ্লোব পুরস্কার অর্জন করেন এবং আরও একটি একাডেমি পুরস্কারের মনোনয়ন লাভ করেন। তিনি অ্যালফ্রেড হিচকক পরিচালিত চারটি চলচ্চিত্রে অভিনয়ের জন্য স্মরণীয়।

ওয়েস্ট এন্ড ও ব্রডওয়ে মঞ্চে তিনি আধুনিক নাট্যকার, তথা জর্জ বার্নার্ড শ', জন গেলসওয়ার্দি, ও জে. বি. প্রিস্টলিদের নাটকে কাজ করেছেন। দ্বিতীয় বিশ্বযুদ্ধের পরে তিনি মার্কিন যুক্তরাষ্ট্রে বসবাস শুরু করেন এবং সেখানে তিনি হলিউড ও ব্রডওয়ে মঞ্চে সফল ছিলেন। চলচ্চিত্রের অবদানের জন্য ১৯৫৯ সালে হলিউড ওয়াক অব ফেমে তার নামাঙ্কিত তারকা খচিত হয়।

## প্রারম্ভিক জীবন
গোয়েন ১৮৭৭ সালের ২৬শে সেপ্টেম্বর লন্ডনের ওয়ান্ডসওয়ার্থে জন্মগ্রহণ করেন। তার পিতা জন কেলাওয়ে ও মাতা ক্যাথরিন (কুমারী নাম: অলিভার)। তার ভাই অভিনেতা আর্থার চেসনি এবং চাচাতো ভাই সেসিল ও আলেক কেলাওয়ে। গোয়েন সেন্ট অলেভ্‌স স্কুলে এবং পরে কিংস কলেজ লন্ডনে পড়াশোনা করেন। তিনি ১৮৯৫ সালে তার অভিনয় জীবন শুরু করেন এবং উইলি এদুইনের কোম্পানির সদস্য হিসেবে ব্রাশ হাস্যরসাত্মক চরিত্রে অভিনয় করে দক্ষতা অর্জন করেন। তিনি ১৯০১ সালে ডেম এলেন টেরির ভাইঝি মিনি টেরিকে বিয়ে করেন। একই বছর তিনি অস্ট্রেলিয়া যান এবং সেখানে জে. সি. উইলিয়ামসন কোম্পানিতে তিন বছর অভিনয় করেন।

## কর্মজীবন
গোয়েনের অভিনীত প্রথম হলিউড চলচ্চিত্র ছিল জর্জ কিউকর পরিচালিত *[[সিলভিয়া স্কার্লেট]]* (১৯৩৫), এতে তাকে ক্যাথরিন হেপবার্নের বাবার চরিত্রে দেখা যায়। তিনি ১৯৪০ সালে হলিউডে স্থায়ী হন এবং সেখানকার ব্রিটিশ কলনিতে বসবাস শুরু করেন। ১৯৪০ সালে অ্যালফ্রেড হিচককের *[[ফরেন করেসপন্ডেন্ট (চলচ্চিত্র)|ফরেন করেসপন্ডেন্ট]]* চলচ্চিত্রে তাকে গুপ্তহন্তার ভূমিকায় ছোট একটি চরিত্রে দেখা যায়। তিনি ক্রিসমাস চলচ্চিত্র *[[মিরাকল অন থার্টি ফোর্থ স্ট্রিট]]* (১৯৪৭)-এ সান্তা ক্লজ ক্রিস ক্রিঙ্গল চরিত্রে অভিনয় করেন। তার চাচাতো ভাই সেসিল কেলাওয়ে চরিত্রটি প্রত্যাখ্যান করলে গোয়েনের কাছে চরিত্রটিতে অভিনয়ের প্রস্তাব আসে। এই চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন। তিনি হাস্যরসাত্মক চলচ্চিত্র *[[মিস্টার এইট এইটি]]* (১৯৫০)-এ অভিনয়ের জন্য তার দ্বিতীয় গোল্ডেন গ্লোব পুরস্কার অর্জন করেন এবং আরও একটি একাডেমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৮৭৭-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ নির্বাক চলচ্চিত্র অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:রয়্যাল আর্মি সার্ভিস কোরের কর্মকর্তা
বিষয়শ্রেণী:লন্ডনের অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:মার্কিন যুক্তরাষ্ট্রে ইংরেজ অভিবাসী